METEO, 30 martie 2021. Cât de cald va fi în ţară şi în Bucureşti. Va ploua izolat.
Vremea va fi apropiată de normal sub aspect termic în cea mai mare parte a țării. Temperaturile maxime se vor încadra, în general, între 10 și 16 grade. În Bucureşti, cerul va fi variabil.
Vremea va fi apropiată de normal sub aspect termic în cea mai mare parte a țării. Cerul va fi variabil, cu înnorări temporar mai accentuate în sud – sud-est, unde trecător și izolat va ploua slab, precum și în nord și nord-vest, unde condițiile pentru precipitații vor fi reduse. Vântul va sufla slab şi moderat, cu unele intensificări, mai ales în cursul zilei, în zona montană înaltă şi în regiunile sud-estice. Temperaturile maxime se vor încadra, în general, între 10 și 16 grade, cu cele mai ridicate valori în sud-vest, iar cele minime vor fi cuprinse între -5 grade în estul Transilvaniei şi 6 grade în Dealurile de Vest. Noaptea, izolat, va fi ceață, iar în depresiunile intramontane se va semnala, pe alocuri, brumă. Vremea va fi normală termic. Cerul va fi variabil, iar vântul va sufla în general moderat ziua și slab noaptea. Temperatura maximă se va situa în jurul valorii de 15 grade, iar cea minimă va fi de 2…4 grade.